**Ministru kabineta rīkojuma projekta
“Par valsts sabiedrības ar ierobežotu atbildību “Piejūras slimnīca” stratēģisko mērķi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts šo jomu neskar |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts “Par valsts sabiedrības ar ierobežotu atbildību “Piejūras slimnīca” stratēģisko mērķi” (turpmāk – Projekts) sagatavots saskaņā ar Publiskas personas kapitāla daļu un kapitālsabiedrību pārvaldības likuma 1.panta pirmās daļas 18.punktu un 7. pantu, kas nosaka, ka vispārējo stratēģisko mērķi nosaka publiskas personas augstākā lēmējinstitūcija. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību “Piejūras slimnīca” (turpmāk - kapitālsabiedrība) ir valsts kapitālsabiedrība, kurā 100 procentu kapitāla daļu turētāja ir Veselības ministrija (turpmāk – VM).Līdzdalības saglabāšana kapitālsabiedrībā tika izvērtēta informatīvajā ziņojumā “Par valsts līdzdalības saglabāšanu kapitālsabiedrībās, kurās VM ir valsts kapitāla daļu turētāja, un priekšlikumu sniegšanu par turpmāko rīcību ar sabiedrību ar ierobežotu atbildību “Rīgas Hematoloģijas centrs” un sabiedrību ar ierobežotu atbildību “Veselības centrs “Biķernieki””, kas tika pieņemts 2015.gada 22.decembra Ministru kabineta sēdē (protokols Nr.68 81.§), kurā kapitālsabiedrībai stratēģiskais mērķis tika noteikts turpināt uzlabot savu pakalpojumu kvalitāti, sasniedzot Eiropas Savienības līmeni veselības aprūpē. Saskaņā ar informatīvo ziņojumu “Par izmaiņām slimnīcu darbībā” (MK 10.09.2019. Nr.39 33.§) VM kā valsts kapitāla daļu turētāja plāno veikt kapitālsabiedrības reorganizāciju, attiecīgi onkoloģijas pakalpojumus nodrošinot vienā slimnīcā Liepājā, proti, SIA “Liepājas reģionālā slimnīca”, savukārt psihiatrijas pakalpojumu profilu pievienojot VSIA “Slimnīca “Ģintermuiža””. Ministrija atbilstoši Publiskās personas kapitāla daļu un kapitālsabiedrību likuma 7.panta pirmajai daļai līdz šā gada 22.decembrim veiks līdzdalības pārvērtēšanu kapitālsabiedrībās, kurās Ministrija ir valsts kapitāla daļu turētāja, kuras ietvaros tiks izvērtēts jautājums par VSIA “Piejūras slimnīca” reorganizāciju un tiks noteikts paredzamās reorganizācijas termiņš un veids. Reorganizācijas termiņu nav iespējams noteikt šī rīkojuma projektā, jo nav zināmi visi apstākļi (apstākļi saistīti ar dažādiem reorganizācijas iespējamiem variantiem), kas ļautu noteikt konkrētu reorganizācijas pabeigšanas termiņu. Līdz ar to kapitālsabiedrības reorganizācija plāns šobrīd ir vērtējams, kā VM īstenotās politikas konceptuāls nākotnes redzējums. Ņemot vērā to, ka kapitālsabiedrība līdz 2019.gada 31.decembrim nodrošināja arī specializētu ambulatoro un stacionāro palīdzību onkoloģijā un hematoloģijā, bet, sākot ar 2020.gadu kapitālsabiedrība pārtrauca sniegt veselības aprūpes pakalpojumus šajās ārstniecības programmās. Līdz ar to ir mainījies kapitālsabiedrības sniegto pakalpojumu grozs. Kapitālsabiedrība plāno turpināt sniegt pakalpojumus kā sertificēta ārstniecības iestāde, kas nodrošina augsti kvalificētu un specializētu profesionālo ambulatoro un stacionāro palīdzību psihiatrijā Liepājas, Ventspils, Kuldīgas pilsētas un novada iedzīvotājiem.Ņemot vērā iepriekšminēto, VM ir aktualizējusi kapitālsabiedrības stratēģisko mērķi - saglabāt, uzlabot un atjaunot iedzīvotāju psihisko veselību, nodrošinot kvalitatīvu, efektīvu, uz pacientu vērstu psihiatrijas pakalpojumu sniegšanu Kurzemes reģiona iedzīvotājiem.Kapitālsabiedrības sniegtie pakalpojumi ir daļa no VM misijas “Uzlabot cilvēku veselību, izglītojot sabiedrību par veselīga dzīvesveida nozīmi veselības saglabāšanā, īstenojot mērķtiecīgus slimību profilakses pasākumus, nodrošinot augstas kvalitātes veselības aprūpes pakalpojumu pieejamību atbilstoši katra indivīda vajadzībām, kā arī sekmējot medicīnas izglītības un zinātnes attīstību” īstenošanā, pamatojoties uz 2016.gada 20.decembra Ministru kabineta sēdē izskatīto informatīvo ziņojumu “Par sistēmiski svarīgo ārstniecības iestāžu kartējumu un attīstības reformu” (protokols Nr.69 83.§) un Konceptuālo ziņojumu “Par veselības aprūpes sistēmas reformu”, kas ir apstiprināts ar Ministru kabineta 2017.gada 7.augusta rīkojumu Nr.394 “Par konceptuālo ziņojumu “Par veselības aprūpes sistēmas reformu””. Psihiskās veselības komponentes būtiskā nozīme labas indivīda un sabiedrības veselības nodrošināšanā ir uzsvērta Sabiedrības veselības pamatnostādnēs 2014.–2020.gadam, kuras apstiprinātas ar Ministru kabineta 2014.gada 14.oktobra rīkojumu Nr.589. 2017.gadā publicētajā konceptuālajā ziņojumā “Par veselības aprūpes sistēmas reformu” tika iekļauti pasākumi, kas vērsti uz psihiskās veselības pieejamību, veicināšanu un profilaksi. Uzsākto aktivitāšu pēctecība psihiskās veselības jomā un psihiskās veselības aprūpes pakalpojumu turpmākā attīstība tiks nodrošināta Psihiskās veselības aprūpes pieejamības uzlabošanas plāna 2019.-2020.gadam pasākumos. |
| 3. | Projekta izstrādē iesaistītās institūcijas un publiskas personas kapitālsabiedrības | VM, valsts sabiedrība ar ierobežotu atbildību “Piejūras slimnīca”. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
|  Projekts šo jomu neskar |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VM, valsts sabiedrība ar ierobežotu atbildību “Piejūras slimnīca” |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Veselības ministre I. Viņķele

Vīza: Valsts sekretāre D. Mūrmane-Umbraško

Karpovs 67876036

Konstantins.Karpovs@vm.gov.lv